ועדת הכלכלה, כנסת 20, פרוטוקול מספר 255, 2016-06-14 13:30

איתן כבל: שלום לכולם, זמן רב לא נפגשנו.

איתן כבל: גברתי מנהלת הוועדה, היועץ המשפטי, הרשמת, הדובר, חברי חברי הכנסת, מר פלור, היועצת המשפטית חוה ראובני, אורחים נכבדים.

איתן כבל: אני רוצה, ברשותכם, לומר שביום 28 במרץ 2016, בתום כ-15 ישיבות, אישרה ועדת הכלכלה את הצעת החוק שמונחת כאן לפניכם, הצעת חוק רישוי שירותים לרכב, שבה 253 סעיפים, כאשר יותר מ-60 סעיפים נוספו במהלך הדיונים.

איתן כבל: אני רוצה שהדברים יהיו ברורים, ואני אומר את זה לפרוטוקול – עבודה מדהימה של כל מי שהיה שותף, בוודאי חבר הכנסת פרי וחבר הכנסת חאג' יחיא שהיו שותפים פעילים לאורך כל הדיונים בהצעת החוק.

איתן כבל: גם חבר הכנסת דוד ביטן וחבר הכנסת עיסאווי פריג' היו פעילים.

איתן כבל: תודה לעורך-דין עצמון, שבמהלך הפגרה עשה עבודה מדהימה.

איתן כבל: כל הכבוד לנו.

איתן כבל: אז קודם כול אני רוצה שהדברים יהיו ברורים.

איתן כבל: הצעת החוק מונחת מוכנה להעלאה במליאה לקריאה שנייה ושלישית.

<איתי עצמון: היא הייתה מוכנה בשבוע הראשון של המושב.

איתן כבל: זאת אומרת שאנחנו כצוות, כמערכת פועלים ועובדים.

איתן כבל: יחד עם זאת, הוגשו מספר רביזיות.

איתן כבל: אני רוצה להבהיר את הדברים, לקראת מה אנחנו הולכים.

איתן כבל: הוגשו רביזיות לבקשת משרד התחבורה.

איתן כבל: אין באף רביזיה שהוגשה על-ידי משרד התחבורה ושהוגשה על-ידי דברים שהם בגדר של "היום הרת עולם, היום תעמיד במשפט".

איתן כבל: אלה בעיקר דברים של התאמות, חידודים, דברים שבהם רצינו להמתין, דברים שאינם מהותיים.

איתן כבל: הבנתי שעכשיו אתה הגשת בקשה לרביזיה.

עבד אל חכים חאג' יחיא: בעניין מוסכי ההסדר.

איתן כבל: אני רוצה להסדיר את העניין.

איתן כבל: חברים יקרים, אני אומר בכל הכבוד גם לחברי חאג' יחיא, שאני מכבד מאוד ומעריך, אתה יודע את זה, ולכל הגורמים.

איתן כבל: מי ששם את נושא מוסכי ההסדר, נושא הביטוחים ונושא השמאות על סדר היום של הצעת החוק היה אני.

איתן כבל: זה נושא שעסקתי בו כחבר כנסת עוד בתקופות קודמות ואף הייתה לי הצעת חוק שהנחתי על השולחן ואז פגשתי לראשונה את חוה ראובני בדיון על העניינים האלה והיא זרקה אותי מן המדרגות.

איתן כבל: ..

<חוה ראובני: גם אם הייתי יכולה לא הייתי עושה את זה.

איתן כבל: נאמר לי אז שבסוף החזון הזה יתגשם, חזון העצמות היבשות, שיום אחד יהיה חוק.

איתן כבל: והדברים הוסדרו.

איתן כבל: אני רוצה לגעת בנקודה הזאת, במשולש של מוסכים, ביטוח ושמאים.

איתן כבל: בכל הכבוד לשלושת הגופים, שהם מראשי הצדיקים ומדליקי המשואות, אני רוצה שתבינו.

איתן כבל: נקודת המוצא שלי היא לא הם.

איתן כבל: כמובן אני רוצה לעזור ולתת את מה שאנחנו יכולים, אבל נקודת המוצא שלי היא מה ההשפעה של הפעולה של כל אחד מן הגופים האלה על כיסו של האזרח, זה הסיפור.

איתן כבל: אם אני לא יודע לתת את המענה שמשפר את מצבו של האזרח, מה עשיתי?

איתן כבל: בלבלתי את המוח?

איתן כבל: אז עזרתי לשמאים, עזרתי לחברות הביטוח ועזרתי למוסכניקים, שמעולם לא חלמו אפילו שהם ייצאו עם מה שהם קיבלו פה בזכות העובדה שאני עומד פה בראש הוועדה.

איתן כבל: אני לא מתבייש להגיד את זה, אני אומר את זה לפרוטוקול, כל אמירה נרשמת.

איתן כבל: לכן התקיימה פגישה במשרדי בשבוע שעבר עם בכירי משרד האוצר שעוסקים בעניין ועם נציגי משרד התחבורה.

איתן כבל: נפגשתי גם עם נציגי חברות הביטוח.

איתן כבל: אני יכול לומר לכם את הדבר הבא: המגמה היא שאף אחד מהם לא יהיה מרוצה.

איתן כבל: זאת אומרת, אם מישהו כבר מתכנן להיות מרוצה יותר מאחרים יש לו טעות, אין דבר כזה.

איתן כבל: זה מורכב מדי, זה מסובך מדי.

איתן כבל: כולכם צודקים באותה מידה וכולכם לא צודקים באותה מידה.

איתן כבל: נכון, אני מזיל דמעה כאשר אני שומע את דאגתכם לאזרח אבל אני רוצה באמת שנמצא את הדרך הנכונה, דרך המלך.

איתן כבל: אני כבר אומר לכם שביום חמישי הקרוב בשעה 16:30 קבעתי אתכם פגישה אחרונה שבה אני רוצה להאזין לצלילים שלכם, אילו צעדים אתם מוכנים ללכת בעניין הזה.

איתן כבל: מדובר בישיבת עבודה פנימית.

<לאה ורון: זאת ישיבת עבודה פנימית שאליה הוזמנו רק אנשים מסוימים.

איתן כבל: אני חוזר ואומר לכם את הדבר הבא.

איתן כבל: אקשיב, אנחנו נשמע, נמצא את הפתרון ההולם איך להוביל את זה בלי לעשות פה את כל ה"סמטוכה" שמחייבת לפתוח סעיפים וכן הלאה.

איתן כבל: הדברים יהיו ברורים.

איתן כבל: אני מציע שתבואו בדברים ואל תיתנו לי להכריע.

איתן כבל: אני סבור שכל הגופים האלה קרובים הרבה יותר ממה שנדמה להבנה ביניהם וזה עדיף מאשר שאנחנו נפתח את כל הדיון.

איתן כבל: אני לא פותח עכשיו את העניין הזה.

איתן כבל: תודה.

איתן כבל: אני רוצה לעבור לרביזיות.

איתן כבל: נתחיל בחבר הכנסת ביטן.

יעקב פרי: אתה לא פותח היום את עניין השמאים?

<לאה ורון: זה לא על סדר היום של הוועדה.

איתן כבל: לא, יהיה דיון סגור פנימי, כפי שאמרתי.

איתן כבל: זה גם לא על סדר היום.

<רונן לוי: מה המשמעות של זה?

<רונן לוי: אנחנו רוצים להבין.

איתן כבל: אין מה להבין.

איתן כבל: אל תיקח אותי למקומות שאני מבקש שלא תיקח אותי אליהם.

איתן כבל: על-פי החוק אני לא חייב להביא שום דבר.

איתן כבל: תנו לי "לסגור" את זה בצורה מכובדת.

איתן כבל: שלא אמצא את עצמי אשם על שהעליתי את העניין.

דוד ביטן: לפעמים אתה מעלה עניין ואתה לא יכול לעצור.

איתן כבל: אני לא רוצה להיות שם.

איתן כבל: אני רוצה לסיים את העניין כפי שצריך, והוא יסתיים כפי שצריך, לא משנה איך, הוא יסתיים לפחות מנקודת המבט שלי, וזה מה שחשוב, מה היא טובת הלקוח.

איתן כבל: זה הכול, זה מה שמעניין את חברי הכנסת, בכל הכבוד, בשביל זה אנחנו עושים את כל העניין.

איתן כבל: שלא יהיה לנו בסוף חוק כתוב כל-כך יפה אבל כשייצאו אתו החוצה אתחיל לקבל שיחות טלפון: "כל הכבוד על החוק שחוקקתם אבל הייתי במקום זה וזה וקיבלתי נָה בין העיניים".

איתן כבל: זאת לא התוכנית.

אדוני ידווח לנו על תוצאות הפגישה?

איתן כבל: בוודאי.

איתן כבל: זה יובא בפני הוועדה.

עבד אל חכים חאג' יחיא: הישיבה סודית והתוצאות גלויות.

עבד אל חכים חאג' יחיא: ..

<לאה ורון: זה יובא לישיבת הוועדה.

דוד ביטן: אתה יודע אילו ויכוחים היו?

דוד ביטן: טוב שיש לנו חיזוק מכמה חברי כנסת עכשיו.

דוד ביטן: לא היית אז.

דוד ביטן: עכשיו יש לנו חיזוק.

הייתי בדיונים על הצעת החוק הזאת עוד לפני שאתה חלמת שאתה מגיע לכנסת.

דוד ביטן: נכון, אז יש לנו חיזוק.

בקדנציה הקודמת בילינו פה שעות על גבי שעות בדיונים על הצעת החוק הזאת.

דוד ביטן: ולא סיימתם.

כי היו בחירות, כי רצית להיכנס לכנסת.

דוד ביטן: קודם כול, אני רוצה להעמיד דברים על דיוקם.

דוד ביטן: משרד התחבורה ערך בדיקה של כל הדברים והגיע למסקנה שנדרשים כמה תיקונים.

דוד ביטן: הסכמתי להגיש את הרביזיות על מנת שאפשר יהיה לתקן.

איתן כבל: זה מתואם גם.

דוד ביטן: זה מתואם.

דוד ביטן: אני מציע שאנשי משרד התחבורה יסבירו במקום שאני אתחיל לשבור שיניים עכשיו.

איתן כבל: קודם כול נצביע על קבלת הרביזיה, פתיחת הסעיפים לדיון מחדש.

<לאה ורון: אולי אדוני יצביע על פתיחת כל הסעיפים לדיון במקשה אחת.

<לאה ורון: בבקשה תפרט את הסעיפים, עו"ד עצמון.

איתן כבל: אני מעלה לאישור את הדיון מחדש בסעיפים הבאים.

<איתי עצמון: בקשות לדיון מחדש של חבר הכנסת דוד ביטן ודיון מחדש בסעיפים הבאים: סעיף 2, ההגדרה "יצרן רכב במדינת חוץ"; סעיף 31(ב), לעניין סוג הרכב שניתן יהיה לייבא בייבוא אישי; סעיף 31א, הוספת הוראה בעניין פטור מקיום תנאים לקבלת רישיון לייבוא רכב; סעיף 67(א), לעניין מחיר הרכב שלגביו יחויב משווק רכב להציע לקונה ערבות בנקאית כאמור בסעיף 67; סעיפים 161 ו-164(4), לעניין סכום העיצום הכספי שניתן יהיה להטיל על סוחר ברכב מיבואן שלא מסר לקונה תיאור מלא ונכון של הרכב והעלאת סכום העיצום הכספי; וסעיף 165ב(30), לעניין הטלת עיצום כספי על סוחר ברכב שאינו רכב חדש, שהסיע נוסעים בתמורה ברכב שהוא משווק בניגוד להוראות סעיף 78ה.

<לאה ורון: וכן הבקשות של חבר הכנסת איתן כבל לדיון מחדש בסעיפים.

איתן כבל: זה גם מתואם אתכם.

<איתי עצמון: הבקשות לדיון מחדש של חבר הכנסת איתן כבל ודיון מחדש בסעיפים הבאים: סעיף 100, בנושא רישיון להפעלת מוסך, שאלת אישור ועדה לתקנות מכוח הסעיף; וסעיף 192(ד), לעניין הגבלת מספר הפעמים שניתן יהיה להאריך את תוקף הוראות השעה בנושא סוג הרכב שיבואן זעיר יהיה רשאי לייבא ובנושא חובות יבואן ישיר לגבי ייבוא רכב מסוג אופנוע.

איתן כבל: מי בעד פתיחת הסעיפים האלה לדיון?

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: הבקשה לפתיחת הסעיפים לדיון אושרה.

איתן כבל: אנשי משרד התחבורה, אנא תסבירו את התיקונים בנוסח שנמצא בפנינו.

<חוה ראובני: קודם כול אני רוצה לומר, צמצמנו את בקשות הרביזיה רק לדברים שהייתה לנו איתם באמת בעיה.

<חוה ראובני: דברים שחשבנו שיכול להיעשות הסדר טוב יותר אנחנו לא פותחים.

<חוה ראובני: ככל שאנחנו "חורשים", הן בהליך הנוסח והן כמובן בעבודה שלנו במרץ רב על תקנות מכוח החוק, אז יש דברים שאולי אפשר היה לומר אחרת.

איתן כבל: דרך אגב, מתי להערכתם תצליחו לסיים את הכנת התקנות?

<חוה ראובני: תלוי מה.

<חוה ראובני: אנחנו עובדים לפי סדר עדיפויות.

איתן כבל: אין "תלוי".

איתן כבל: השר שלך רואה בחוק הזה, ובצדק, את הדגל שלו.

איתן כבל: כל החוק הזה לא יהיה שווה כלום, אין לו שום משמעות אם התקנות לא יונחו, אני כבר אומר לכם.

איתן כבל: המושב הזה הוא מושב קצר.

איתן כבל: אני מצפה מכם, ואני אומר לך גברתי מנהלת הוועדה, ועו"ד עצמון בוודאי כיועץ המשפטי של הוועדה שיצטרך לעסוק בעניין, אנחנו נרצה לראות תוכנית עבודה מסודרת על כל התקנות.

איתן כבל: הרי זה סוג של תפיסה שאמורה להיות מוזרמת על תוך החוק כדי להפעיל אותו, זה בעצם הדלק, זה ההתנעה.

<אבנר פלור: אתה מדבר על אותן תקנות באישור הוועדה.

<אבנר פלור: יש תקנות באישור השר.

איתן כבל: אני אומר לגבי מה שתלוי בנו.

איתן כבל: מה שתלוי בכם זה בעיה שלכם.

איתן כבל: אני רוצה שזה יובא אלינו בצורה סדורה כדי שנוכל לקבוע לוח זמנים לפעולה.

איתן כבל: יותר טוב מזה?

<חוה ראובני: מצוין.

אתה בקואליציה או באופוזיציה?

איתן כבל: זה חוק לטובת הציבור.

דוד ביטן: תשאל אותו האם בתוך המפלגה שלו הוא קואליציה או אופוזיציה, לא בינינו.

דוד ביטן: הם בעצמם כבר לא יודעים איפה הם.

איתן כבל: הוועדה הזאת מתנהלת באופן ענייני.

דוד ביטן: אני אומר שבתוך המפלגה שלך, אתה אופוזיציה או קואליציה?

רציתי לחדד את זה, אדוני, זה הכול.

<חוה ראובני: בסעיף 2 יש הגדרה של "יצרן רכב במדינת חוץ".

<חוה ראובני: אנחנו רוצים להכניס פה שינוי קטן.

<חוה ראובני: כתוב: "יצרן שתכנן וייצא רכב מחוץ לישראל, בין בעצמו ובין בשיתוף עם יצרנים אחרים (להלן – יצרן מתכנן), או אדם שהיצרן המתכנן הסמיכו בכתב לפעול מטעמו למכור רכב מתוצרתו בישראל".

<חוה ראובני: אנחנו רוצים להשמיט את המילה "בישראל", המילה האחרונה בהגדרה.

<חוה ראובני: הקיצור יצא בעוכריו, הוא לא מדייק את הצורך.

<חוה ראובני: אני מציעה שאבנר פלור יסביר במדויק.

<אבנר פלור: אנחנו מאפשרים כאן בהגדרה, היום יש יצרן רכב, אציג דוגמה ואז זה יהיה ברור יותר, ניקח את "טויוטה".

<אבנר פלור: מפעל האם של "טויוטה" נמצא ביפן.

<אבנר פלור: יש חברה בבלגיה שבעצם שם מבוצע כל הליך השיווק והמכירה של הרכב אל מול היבואנים.

<אבנר פלור: נניח שיבואן בישראל מגיע לבלגיה ומבצע את אותו הליך של השיווק והמכירה.

<איתי עצמון: זה חברה אחרת?

<אבנר פלור: לא, זה חברה בבעלות היצרן, אבל פשוט שם מבוצע השיווק.

<אבנר פלור: הם עושים את זה מטעמי נוחות שלהם אל מול הלקוחות שלהם, שבמקום להגיע ליפן מגיעים לאירופה ואז מבצעים את המכירה, כאשר בלגיה משווקת למדינות נוספות באירופה, לאו דווקא לישראל.

<אבנר פלור: פה אנחנו מתייחסים לאותה דוגמה, לתת את האפשרות.

<אבנר פלור: זה מצורף כנספח לחוזה, כשמקבלים חוזה מ"טויוטה" הוא מצרף כנספח את האופציה הזו, שישנה חברה מסוימת שממנה הוא רוכש את כלי הרכב.

<איתי עצמון: למעשה ההגדרה לפי התיקון המוצע תהיה: היצרן בחוץ לארץ ואיזה גורם מורשה של היצרן, שיכול לפעול בכל מדינה, בין בישראל ובין מחוץ לישראל.

<חוה ראובני: שהוא מוסמך למכור לא רק לישראל ולאו דווקא באופן מפורש לישראל.

<איתי עצמון: אם למשל הוא פועל בישראל לא מדובר על גורם שמשווק רכב לצרכני הקצה.

<אבנר פלור: לא.

<איתי עצמון: מדובר בכל מקרה על גורם שהיצרן מסמיך, הוא מוכר את הרכב למשווקים.

<איתי עצמון: אם הוא מוכר רכב ליצרני הקצה הוא יצטרך לקבל רישיון לייצור רכב ושיווקו.

<אבנר פלור: נכון.

איתן כבל: אני חושב שזה בסדר גמור, זה מחדד.

איתן כבל: זה פותח אפשרויות ולא מצמצם אותן.

איתן כבל: זו הייתה הכוונה.

איתן כבל: אפשר להעלות את הסעיף להצבעה?

איתן כבל: מי בעד סעיף 2?

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: הסעיף אושר.

<חוה ראובני: סעיף 31 עניינו בתנאים לקבלת רישיון ייבוא בייבוא אישי.

<חוה ראובני: בסעיף קטן 31(ב) הגדרנו מה סוגי כלי הרכב שבהם ניתן לקבל רישיון ייבוא כזה, וזה כולל, בין היתר, בסוף, "רכב מסוג 2M שמשקלו הכולל המותר עד 5,000 ק"ג ומספר הנוסעים המותר בו עד 16 נוסעים".

<חוה ראובני: מאז שאושר הסעיף הזה ועד היום, עד שהוגשו הרביזיות, היה תיקון בתקנות התעבורה וברכב הזה כבר אין הגבלה ל-16 נוסעים.

<חוה ראובני: מדובר על רכב שמגיע היום ל-19 נוסעים על-פי תקנות התעבורה.

<חוה ראובני: לפחות בנקודת הזמן הזו של יציאה לדרך, שנהיה מתואמים.

<חוה ראובני: לכן אנחנו רוצים לתקן, במקום "16 נוסעים" יבוא "רכב נוסעים מסוג M שהוא אוטובוס זעיר כהגדרתו לפי פקודת התעבורה".

<חוה ראובני: "אוטובוס זעיר" הוא ל-19 נוסעים.

<איתי עצמון: להשלמת התמונה שנמסרה לוועדה, כשאני מעיין עכשיו בתקנות התעבורה, בתקנה 271א, ההגדרה "רכב מסוג M2" כוללת לא רק אוטובוס זעיר.

<איתי עצמון: השאלה אם אין כאן צמצום בשינוי שאתם מציעים.

<חוה ראובני: אנחנו רוצים רק אוטובוס זעיר, לא את כל סוגי הרכב מסוג M2.

<איתי עצמון: צריך שזה יהיה ברור.

<רון מלכה: אי אפשר יהיה להביא בייבוא מקביל?

<אבנר פלור: אנחנו מדברים כאן על ייבוא אישי.

איתן כבל: מי בעד אישור התיקון בסעיף 31(ב)?

איתן כבל: מי נגד?

איתן כבל: בעד – 4

איתן כבל: נמנעים – אין

איתן כבל: הסעיף אושר.

<חוה ראובני: סעיף 31א עניינו בתנאים לקבלת רישיון ייבוא רכב למי שהוא לא יבואן מסחרי ולא בייבוא אישי.

<חוה ראובני: בסעיף 28 יש לנו רשימת גורמים המורשים לקבל רישיון ייבוא לכלי רכב למטרות ספציפיות בנסיבות מסוימות.

<חוה ראובני: סעיף 31א קובע תנאי חובה, שהם תנאים שחייבים להתקיים ברכב הזה.

<חוה ראובני: היום בצו ייבוא חופשי יש סמכות לתת פטורים.

<חוה ראובני: אנחנו חושבים שהסמכות הזאת צריכה להמשיך להתקיים, לתת את הגמישות וההתאמות במקרים ספציפיים.

<חוה ראובני: אני מניחה שאבנר פלור יוכל להרחיב בדוגמאות לאור הניסיון.

<חוה ראובני: אנחנו לא רוצים לאבד את הכלי הזה, שנותן קצת גמישות בתנאי החובה, למשל התאמת הכלי כאחד מן הדברים, או שלא היו נזקים.

<חוה ראובני: בנסיבות מסוימות, למשל במפעלים ביטחוניים, אם זה מערכת הביטחון לצרכים הייחודיים שלה או לצורכי מחקר, רכב שלא אמור בכלל לנסוע בכביש, יכול להיות שיש מקום לאפשר גמישות דווקא בשביל המטרות הייחודיות שלהם.

<אבנר פלור: מבלי לפגוע בכשירות התנועה.

<אבנר פלור: מדובר ברכב שכשיר לתנועה אבל עם הקלות כאלה ואחרות לפי הצרכים, אם זה צורך ביטחוני ואם זה צורך אחר.

<איתי עצמון: הפטור שאתם מציעים כאן להסמיך את הרשות לתת, זה פטור רק לגבי הגורמים שמנויים בפסקאות (3)-(7)?

<חוה ראובני: בפסקאות (3)-(10), כולן.

<חוה ראובני: עוד פעם, אנחנו לא נותנים כאן פטור מהוראות לפי פקודת התעבורה.

<איתי עצמון: אני מבקש שתקראי את הסעיף שאת מציעה להוסיף.

<חוה ראובני: הסעיף אומר שהנסיבות יעוגנו בתקנות.

<חוה ראובני: אנחנו מציעים לומר ש"השר, באישור הוועדה, רשאי לקבוע נסיבות, שבהתקיימן תהיה הרשות המוסמכת לייבוא רשאית לפטור מייבא רכב האמור בסעיף זה מהתנאים האמורים בו, כולם או מקצתם".

<איתי עצמון: צריך להוסיף: "בהחלטה מנומקת בכתב", כפי שעשינו לגבי שאר ההחלטות בנושאים האלה, בין היתר בנושאי פטור.

<חוה ראובני: האם זה לא צריך לבוא בתקנות?

<איתי עצמון: לא.

<איתי עצמון: זה כאן.

<דידי רוזנפלד: צריך פה את אישור הוועדה?

<דידי רוזנפלד: או שהשר יכול לקבוע כל דבר שירצה?

<איתי עצמון: הפרמטרים ייקבעו בתקנות והרשות תפעל לפי הפרמטרים שייקבעו בתקנות ותיתן פטורים ספציפיים.

<איתי עצמון: זה המודל, אם אני מבין נכון.

איתן כבל: יש למישהו הערות?

איתן כבל: אין.

איתן כבל: מי בעד?

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: הסעיף אושר.

<חוה ראובני: סעיף 67 עניינו בערובה לכספי הקונה של רכב.

<חוה ראובני: הסכום שנקבע בדיון בישיבה האחרונה שקיימנו בוועדה היה 30,000 שקל: עבור רכב "שמחירו יותר מ-30,000 שקלים או סכום גבוה יותר שקבע השר באישור הוועדה".

<חוה ראובני: נראה לנו מנקודת המבט של היום ש-30,000 שקל הוא סכום נמוך מדי.

<חוה ראובני: המשמעות היא ערבות בנקאית כבר מ-6,001 שקל.

<חוה ראובני: קונה נותן 6,000 שקל וצריך לתת לו ערבות בנקאית.

<חוה ראובני: זה פרוצדורה בירוקרטית שכרוכה בעלויות.

<חוה ראובני: לכן אנחנו מציעים להעלות את החובה, שתחול רק על רכב שמחירו מעל 50,000 שקלים.

דוד ביטן: על זה היה ויכוח גדול מאוד בוועדה.

<חוה ראובני: מצד שני, להסמיך את השר לא רק להעלות את הסכום אלא גם להפחית אותו ולתת על-ידי זה את הגמישות לפי מה שנראה בשוק.

<חוה ראובני: אם נראה בעיות, של כספי קונה שאינם מובטחים, אירועים של פשיטות רגל וכספים שיורדים לטמיון, נוכל לעשות את ההתאמות.

<איתי עצמון: יכול להיות שצריך להוסיף להסמכה, שאפשר לקבוע גם סכומים שונים לפי סוג הרכב, ככל שהוועדה תקבל את ההצעה שהשר יהיה רשאי לשנות את הסכום.

דוד ביטן: זה רעיון טוב.

<אבנר פלור: אבל סכום המינימום יהיה 50,000 שקל.

<חוה ראובני: נקודת המוצא תהיה 50,000 שקל.

דוד ביטן: תינתן סמכות לשר להזיז, לעשות, לשנות.

<אהוד שניידר: סליחה, אדוני, למה סוג הרכב רלוונטי?

<אהוד שניידר: זה כסף, זה לא שאלה של סוג הרכב.

<אהוד שניידר: הסיכון של הקונה לא משתנה בהתאם לסוג הרכב.

דוד ביטן: אנחנו נותנים אופציה.

דוד ביטן: שיעשו מה שהם רוצים.

<איתי עצמון: אם המשרד חושב שאין בכך צורך אפשר להוריד את זה.

<איתי עצמון: אתם רוצים הנחיה כזאת?

<חוה ראובני: אנחנו מדברים כאן על סיכונים כספיים.

איתן כבל: מי בעד?

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: הסעיף אושר.

<חוה ראובני: בסעיף 68 הטלנו חובה על סוחר ברכב מיבואן לתת תיאור מלא ונכון של הרכב והטלנו על הפרת החובה הזאת עיצום כספי בשיעור של 25% מהסכום המרבי, שתלוי ברכב ותלוי מי הוא המשווק.

<חוה ראובני: במחשבה לאחור סברנו שזה נמוך מדי.

<חוה ראובני: זה חובה מהותית.

<חוה ראובני: הבסיס של העסקה הוא המידע מה הוא הרכב המשווק, מה הקונה מקבל תמורת כספו, שזה יכול להיות כולל רכב שהוא לחלוטין לא כשיר או לא דומה בכלל למה שמתואר והמידע נמסר לגמרי לא תקין.

<חוה ראובני: לכן אנחנו מבקשים להעלות את זה לעיצום כספי של 100%.

<אבנר פלור: זה לטובת הצרכן, זה משהו מהותי.

<איתי עצמון: איך נעשה החישוב של עלייה כזו מ-25% ל-100%?

<דפנה עין דור: בגדול, גם הסכום המקסימלי הוא עד 200,000 שקלים, ועוד יהיו בעתיד תקנות הפחתה שיפחיתו את זה.

<דפנה עין דור: זה פשוט תוחלת הנזק.

<דרור וגשל: העברנו את עמדתנו למשרד התחבורה קודם הדיון.

<דרור וגשל: למרות שאנחנו לא חושבים שיש פה מניעה, רצינו להסב את תשומת לב הוועדה לכך שהעיצום היום מחולק ל-3 דרגות: 50,000, 200,000 ו-400,000.

<איתי עצמון: זה בעצם סכום הגבוה פי שתיים מאחד מן הסכומים.

<דרור וגשל: נכון, 50,000 לאופנועים ו-100,000 לרכבים פרט לאופנועים, והכול תמיד כפול.

<דרור וגשל: המשמעות היא להפוך את העיצומים עכשיו ל-200,0000 ליחיד ו-400,000 לתאגיד.

<דרור וגשל: קודם זה היה 50,000.

<דרור וגשל: בחוק הגנת הצרכן יש איסור מקביל של הטעיה, שם העיצומים הם בגובה של 25,000 ליחיד ו-45,000 לתאגיד.

<דרור וגשל: הפער פה גדול מאוד על כמעט אותה עבירה, בין 25,000 ליחיד ל-200,000.

<דרור וגשל: יש פה פער גדול מאוד.

<חוה ראובני: למעט העובדה שהמוצר הוא מוצר יקר.

<דרור וגשל: חוק הגנת הצרכן מגן על כל מיני מוצרים.

<חוה ראובני: מקטן ועד גדול.

<חוה ראובני: כאן אנחנו מדברים על מוצרים בעשרות ומאות אלפי שקלים.

<דרור וגשל: לדעתנו הפער גדול מדי על דבר שהיסוד העובדתי שלו דומה למדי.

איתן כבל: שניכם צודקים.

איתן כבל: דהיינו, הפעולה שאתם מציגים פה מצריכה התייחסות יותר משמעותית ממה שאתם הצגתם, ואתה צודק שזאת עלייה דרמטית.

איתן כבל: אני מציע להעלות את זה ב-75%.

<איתי עצמון: כלומר סכום העיצום יהיה 75% מהסכום הבסיסי.

איתן כבל: בסוף צריך למצוא איזו נקודת איזון.

<חוה ראובני: מקובל עלינו.

איתן כבל: מי בעד?

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: הסעיף אושר.

<חוה ראובני: בעיצום הכספי על הפרה של סעיף 78(ה) יש איסור על סוחר ברכב שאיננו חדש להסיע נוסעים ולהוביל מטען ברכב שהוא סוחר בו.

<חוה ראובני: בטעות נקבע עיצום כספי רק על הסעת נוסעים ולא על הובלת מטען, בניגוד להוראות סעיף 78(ה).

<חוה ראובני: אנחנו רוצים לקבוע את אותו עיצום כספי לשתי הפעולות, שהן זהות.

איתן כבל: בצדק.

איתן כבל: יש הערות?

איתן כבל: אין.

איתן כבל: מי בעד?

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: הסעיף אושר.

<חוה ראובני: בזה נגמרו הרביזיות שביקשנו.

<איתי עצמון: אציג כעת את הבקשות שהגיש חבר הכנסת איתן כבל.

<איתי עצמון: הבקשה הראשונה היא לעניין אישור הוועדה לתקנות מכוח סעיף 100 להצעת החוק.

<איתי עצמון: סעיף 100 עוסק בתנאים לקבלת רישיון להפעלת מוסך.

<איתי עצמון: במהלך ישיבת הוועדה שבה הסעיף אושר העלית את השאלה אילו תקנות כדאי שיהיו באישור ועדה ואילו לא.

<איתי עצמון: לאחר הדיון ערכתי בדיקה עם גורמי המקצוע במשרד התחבורה וראיתי גם טיוטה ראשונית מאוד של התקנות, ממש ברמה של הסדר ראשוני.

<איתי עצמון: להבנתי מדובר על עניינים מאוד-מאוד טכניים ומקצועיים.

<איתי עצמון: אני לא חושב שאילו סוג העניינים שראוי שיובאו לאישור ועדה מוועדות הכנסת.

איתן כבל: דיברת איתי.

איתן כבל: קיבלתי את זה.

איתן כבל: שלא נקבל פה רשימה של כל המפתחות.

<איתי עצמון: יש כאן כמה וכמה נושאים שבעיני לא מהותיים.

<איתי עצמון: יש כאן מספיק תקנות אחרות שהן באישור ועדה בנושאים מהותיים מאוד.

<איתי עצמון: לכן הבקשה היא למחוק מסעיף 100 את הסעיף שקובע שכל התקנות לפי הסעיף טעונות אישור של הוועדה.

איתן כבל: אני מקבל את זה.

איתן כבל: גם הראית לי את הדברים.

עיסאווי פריג': בסיכום, אילו תקנות יהיו באישור הוועדה?

איתן כבל: יש המון תקנות כאלה.

איתן כבל: בסעיף המסוים הזה בחוק זה דבר כל-כך טכני שלא לעניין שזה יובא בפנינו.

איתן כבל: לכן אם זה לא משהו שיש לנו באמת יכולת להשפיע ושנוגע לצרכנים ולזכויותיהם אז זה סתם מיותר.

איתן כבל: מי בעד הרביזיה?

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: הסעיף אושר.

<איתי עצמון: לפני שאני ממשיך לבקשה הבאה, יש איזו הבהרת נוסח אגב העיסוק שלנו בסעיף 100.

<איתי עצמון: לאורך הצעת החוק במספר סעיפים – בסעיפים 18, 21, 100 ו-107, כל הסעיפים האלה נוגעים לתנאים לקבלת רישיון של בעל רישיון לייצור רכב ושיווקו ובעלי רישיונות להפעלת מוסך ומוסך נייד – מופיעה תיבת ציוד שיקבע השר.

<איתי עצמון: בעת גיבוש הנוסח בלשכה המשפטית עלתה השאלה האם השר אמור לקבוע בתקנות ממש רשימה ספציפית ופרטנית של הציוד או שמדובר על רשימה יותר עקרונית, הוראות יותר עקרוניות, כפי שראוי לקבוע בתקנות, של סוגי ציוד.

<איתי עצמון: אנחנו חשבנו שברור שמדובר בסוגי ציוד, כלומר בהוראות עקרוניות, לא ממש ברשימה פרטנית, שגם מעצם טבעה מתעדכנת מעת לעת.

<איתי עצמון: לכן אני מעדכן את הוועדה שאנחנו נכתוב בנוסח לגבי אותם סעיפים שמדובר ב"ציוד, לרבות סוגי ציוד, כפי שיקבע השר".

<איתי עצמון: כלומר בתקנות השר יוכל לקבוע ציוד וגם סוגי ציוד.

עיסאווי פריג': אני מבקש להציג הסתייגות לסעיף 192.

איתן כבל: אני רוצה להסביר לחברים שלי, כשחקיקה עוברת אין "מערוף".

איתן כבל: אני יכולה לעשות לפעמים תרגיל, כפי שכבר עשינו.

איתן כבל: אפשר להגיש בקשה, זה לא בעיה.

דוד ביטן: בואו נשמע את ההסבר.

עיסאווי פריג': אולי ההסבר משכנע.

איתן כבל: זה הוצג גם בפניי.

איתן כבל: רשמתי את זה.

איתן כבל: אתן לך להציג את ההצעה.

איתן כבל: התכוונתי בכל מקרה להעלות את זה.

איתן כבל: תיכף נגיע לזה.

<איתי עצמון: הבקשה האחרונה שהיושב-ראש הגיש היא לעניין סעיף 192 להצעת החוק, שעוסק בהוראות השעה השונות, בעצם תקופות שבמהלכן יקראו את החוק בנוסח שונה במעט.

<איתי עצמון: כלומר ההסדר שיחול בתקופות האלה יהיה אחר.

<איתי עצמון: הייתה איזו השמטה בדיון בהצעת החוק לעניין הוראות השעה שחלות על יבואנים זעירים ולגבי חובות יבואן ישיר שנוגעות לייבוא רכב מסוג אופנוע.

<איתי עצמון: ההחלטה הייתה ששר התחבורה, באישור הוועדה, רשאי בצו להאריך את תוקפן של הוראות השעה האלה לתקופות נוספות שלא יעלו על 6 חודשים כל אחת.

<איתי עצמון: נשמט כאן, בניגוד למה שמקובל בדרך כלל בחקיקה, קביעת תקרה, כלומר עד לאיזו תקופה מותר להאריך את הוראות השעה.

<איתי עצמון: חשבתי שהסדר הגיוני הוא לקבוע שסך תקופות ההארכה לא יעלה על שנתיים.

<איתי עצמון: כלומר, 4 שנים ועוד שנתיים נוספות, באישור הוועדה כמובן.

עיסאווי פריג': באותו עניין תעלה את הסעיף שאני רציתי להעלות.

איתן כבל: קודם נסיים את הרביזיה הזאת.

<אבנר פלור: זה מקובל.

איתן כבל: מי בעד?

איתן כבל: מי נגד?

איתן כבל: בעד – 3

איתן כבל: נמנעים – אין

איתן כבל: הסעיף אושר.

איתן כבל: סיימנו את הרביזיות.

איתן כבל: עיסאווי פריג', בבקשה.

עיסאווי פריג': באותו עניין, בסעיף 192, רציתי להבין לגבי הוראות השעה ל-4 שנים.

איתן כבל: העניין של 100 אלף ו-150 אלף לרכב ישן.

עיסאווי פריג': למה השמטתם את זה?

<איתי עצמון: הרכב שיבואן זעיר יהיה רשאי לייבא.

עיסאווי פריג': בסעיף 29 נקבע 12 חודשים או 150 קילומטרים.

עיסאווי פריג': בסעיף 192 הכנסתם הוראת שעה והורדתם את ההגבלה עד 150 קילומטרים.

<איתי עצמון: אשלים את מה שאתה אומר.

<איתי עצמון: יבואן זעיר רשאי להביא רכב מסוג שניתן לייבא בייבוא אישי, מתוצר שמיובא על-ידי יבואן רכב ישיר או מסוג תוצר אחר שקבע השר באישור הוועדה, והוא אחד מאלה: או רכב חדש או רכב שנרשם במדינת חוץ ומספר הקילומטרים שהוא נסע אינו עולה על 150.

<איתי עצמון: בהוראת השעה בסעיף 102, במשך 4 שנים מיום תחילתו של החוק המוצע יקראו את הסעיף כך שבעצם ההגבלה של מספר הקילומטרים לא תחול, ובמקומה יקראו: "וטרם חלפו 12 חודשים ממועד ייצורו", כלומר שנה.

עיסאווי פריג': למה?

<אבנר פלור: בעצם אנחנו מדברים על הוראת שעה.

איתן כבל: קיימנו דיון ארוך בשאלה הזאת, כמה קילומטרז' ייחשב רכב משומש או חדש.

איתן כבל: אפילו אחד מן האנשים רצה שזה יהיה קילומטרז' אחר.

איתן כבל: אני זוכר שהתנהל דיון.

עיסאווי פריג': אני לא מדבר על מספר הקילומטרים, אין לי בעיה עם זה.

עיסאווי פריג': אני שואל למה זה הושמט.

איתן כבל: אני אומר שהתקיים דיון ארוך, לא כלאחר-יד, זה תפס לנו זמן רב.

איתן כבל: אני מנסה להבין למה.

איתן כבל: אני לא זוכר שאנחנו החלטנו את מה שכתוב פה.

דוד ביטן: אפשר לייבא גם רכב שנסע 400 קילומטרים ובלבד שהוא רק בן שנה.

<אבנר פלור: אם הוא עד שנה לא צריכה להיות בעיה מבחינת המשמעות כאן.

<דידי רוזנפלד: למה?

<דידי רוזנפלד: אולי הוא עבר אלף תאונות?

<דידי רוזנפלד: אף אחד לא יודע מה קרה לו בשנה הזו.

דוד ביטן: אתה אומר שבשנה לא יכול להיות כל-כך הרבה קילומטרז'?

<אבנר פלור: כן.

<אבנר פלור: זה ההסבר שניתן שם, אבל אז שאלו אם זה 150,000 או 200,000 קילומטרים.

<אבנר פלור: אם אפשר, אדוני היושב-ראש, אלמד את זה ואציג לכם את זה בדיון הבא, אבל עם נימוק.

<אבנר פלור: אני לא רוצה סתם לומר.

איתן כבל: אין בעיה.

איתן כבל: אני רוצה בכל זאת לשמוע התייחסויות.

איתן כבל: אני רוצה לבדוק את האפשרות לסיים ולקבל החלטה בעניין הזה כבר עכשיו.

איתן כבל: אני לא בטוח שיהיה דיון נוסף.

<דידי רוזנפלד: אדוני היושב-ראש, מטרת החוק של שלושת היבואנים שנרשמו פה בחוק היא לייבא רכב חדש.

<דידי רוזנפלד: כפי שאמר היושב-ראש, היה דיון גדול מה הוא רכב חדש וכמה קילומטרים הוא כן יכול ולא יכול לנסוע.

<דידי רוזנפלד: רכב שהוא בן שנה ונוסע בעולם, אין ספק שבשנה הזאת יכול להיות מספר תאונות לא קטן ואף תאונות קשות.

<דידי רוזנפלד: כל כלי הרכב ה"טובים" האלה יגיעו לישראל.

<דידי רוזנפלד: במשך 4 השנים האלה שנתתם עכשיו, וכנראה עוד שנתיים בהארכת השר, כלי הרכב הגרועים האלה יגיעו לישראל.

<דידי רוזנפלד: המטרה לא הייתה להביא כלי רכב משומשים.

<דידי רוזנפלד: אתה אומר עכשיו שיביאו כלי רכב משומשים.

<דידי רוזנפלד: המטרה של החוק – וחברי הכנסת דנו בזה וקבעו מה הוא רכב חדש – הרי כל המטרה היא להביא כלי רכב חדשים ובטיחותיים.

<דידי רוזנפלד: אף אחד, כולל כל היושבים פה בחדר, לא יודע איזה רכב יגיע לישראל שגילו עד שנה.

איתן כבל: עכשיו אני נזכר.

איתן כבל: אתה נתת את ההרצאה.

איתן כבל: היא פתאום הדהדה לי בראש.

איתן כבל: ברשותך, אני מנסה להבין.

איתן כבל: בזמנו הגדרנו עד 150 קילומטרים כי אמרנו שזה הרבה אבל עדיין סביר, זה כמעט רכב חדש.

איתן כבל: אם אני נכנס עכשיו לאוטו ונוסע מן הבית לירושלים ובחזרה זה כבר 150 קילומטרים.

דוד ביטן: 150 קילומטרים זה הרבה.

עיסאווי פריג': זה הרבה אבל אישרנו.

<אבנר פלור: נתנו גם את הנימוק למה.

איתן כבל: לא אמרתי ש-150 קילומטרים זה לא הרבה.

איתן כבל: אבל בדיון אז אמרנו: וואלה, בסדר, בואו נייצר איזה מתחם.

איתן כבל: לפעמים קורה שמישהו בודק את הרכב, זה עדיין לא הופך אותו ללא חדש.

<חוה ראובני: זה בנמל פה ובנמל שם.

איתן כבל: למה הורדתם את זה?

דוד ביטן: הוא לא זוכר.

<רון מלכה: אני רוצה להזכיר לוועדה המכובדת שהיה דיון נרחב מאוד בנושא הקילומטרים.

<רון מלכה: הדיון שמשויך לסעיף הזה קשור יותר לייבוא אישי.

<רון מלכה: אזכיר לוועדה שאמרנו שהמטרה של יבואן זעיר היא לשמש סוג של התפתחות בייבוא אישי של אנשים שעוסקים בזה ורוצים להסדיר את הפעילות שלהם.

<רון מלכה: היום בייבוא אישי אתה יכול להביא גם רכב משומש עד גיל שנתיים.

<רון מלכה: נכון, יש לך הגבלה בכמות, במכירה וכולי.

<רון מלכה: אבל מאותם יבואנים זעירים רוצים שיתפתחו יבואנים מקבילים ורוצים להעביר את האנשים לאט-לאט למקום שבו הם יכולים להתפרנס ולחיות מזה.

<רון מלכה: ולכן אני רוצה להזכיר לוועדה, קבעו 20 מכוניות בשנה ולא קבעו 200 מכוניות.

<רון מלכה: אם היו קובעים 200 מכוניות היה נשמע לי הגיוני שאפשר להגביל אותם.

דוד ביטן: בן אדם יביא בייבוא אישי 200 כלי רכב?

<רון מלכה: דיברנו גם על ייבוא אישי משומש וגם אמרנו שבתקנות יהיה אפשר לחייב אותם על-פי תקנה 309.

איתן כבל: לדעתי הרחבת את הגִזרה.

דוד ביטן: זה לא נראה לי.

<רון מלכה: זה הדיון שאני זוכר שהיה.

איתן כבל: עזבת את הדיון ועכשיו נזכרת בדיון אחר.

<רון מלכה: זה החיבור.

<רון מלכה: אפשר לקרוא בפרוטוקולים.

איתן כבל: נזכרת בדיון אחר.

<שמואל השמשוני: הנקודה פה לא הובהרה על-ידי אף אחד, מסיבה פשוטה, שאין פה אף נציג של היבואנים הזעירים או מי שרוצה להיות יבואן זעיר.

<קריאה: אני רוצה להיות יבואן זעיר.

<קריאה: הנה, אני מצהיר על זה פה בוועדה.

<שמואל השמשוני: כי אתה רוצה להביא 20 מכוניות או משהו כזה.

איתן כבל: חבר'ה, אני שמח שאתם כבר מנהלים עסקים פה, זה מרשים מאוד, כבר התפתחות של החוק...

<שמואל השמשוני: לפני חודש הייתי בגרמניה, נכנסתי לסוכנות רכב וביקשתי לקנות רכב על מנת להביא אותו לישראל.

<שמואל השמשוני: הם הודיעו לי בצורה קטגורית שרכבים חדשים הם לא מוכרים לישראל.

<שמואל השמשוני: זאת אומרת שכיום יבואן זעיר שירצה לקנות רכבים ולהביא אותם לא יוכל לקנות אותם.

דוד ביטן: בסדר, עד 150,000.

<שמואל השמשוני: "עד 150 קילומטרים" יצא מן החוק.

דוד ביטן: אז אל תביא.

דוד ביטן: מה הבעיה?

דוד ביטן: מה, אתה מביא את זה לחלפים?

<שמואל השמשוני: אז תורידו יבואן זעיר.

<שמואל השמשוני: אין שום אפשרות להביא 20 מכוניות חדשות.

איתן כבל: זה עד 150 קילומטרים.

איתן כבל: לא 150,000 קילומטרים.

איתן כבל: גם אם דידי רוזנפלד ייקח את כל המכוניות של הכנסת הוא לא יגיע ל-150,000 קילומטרים.

<חוה ראובני: זה הדבר שרצינו במקור.

<נמרוד הגלילי: אני מארגון חברות הליסינג.

<נמרוד הגלילי: כבוד היושב-ראש וחברי הכנסת נכבדים, כפי שנאמר בדיונים שהיו פה, הכוונה הייתה להגביל את זה ל-150 קילומטרים כדי לא לפתוח את זה לייבוא של רכב משומש לארץ, אלא לתת אפשרות ליבואנים זעירים גם להביא רכב ממישהו שרכש את הרכב אבל לא השתמש בו, כדי שחס וחלילה לא נהפוך לברירת המחדל של אירופה ושל שאר העולם, למין פח אשפה של רכב שעבר תאונות קשות או דברים כאלה.

<נמרוד הגלילי: לכן המגבלה הזאת, של 150 קילומטרים, חשובה כדי לשמור שזה יישאר בגדר של רכב חדש ולא לפתוח את זה להבאת רכב משומש לארץ.

<חוה ראובני: אני מבקשת לומר, לוחשים לי באוזן אנשים שהיו מעורים בחוק הזה מבראשית, שבמקור רצינו את הייבוא הזעיר במתכונת הזאת באופן קבוע, אבל משרד האוצר התנגד.

<חוה ראובני: לא אכפת לנו הקילומטרים, אכפת לנו הבטיחות, אבל כל רכב שיעבור פה ייבדק.

<חוה ראובני: הוא לא יירשם מעצם העובדה שהביאו אותו לארץ, הוא חייב לעבור בדיקה.

<נמרוד הגלילי: אילו רכבים יגיעו לארץ?

<נמרוד הגלילי: מי שיש לו שוק באירופה לא יגיע לארץ.

<חוה ראובני: לכן בסופו של דבר זה נקבע כהוראת שעה, שגם כן במקור הייתה לשנתיים ולא ל-4 שנים.

<נמרוד הגלילי: עכשיו זה יהיה 6 שנים.

<חוה ראובני: לאו דווקא נאריך.

<חוה ראובני: נראה מה יקרה.

<אבנר פלור: מדובר על 20 רכבים בשנה לכל יבואן.

איתן כבל: אני לא פותח את הדיון.

איתן כבל: אם תשכנע את משרד התחבורה שהסעיף הזה מצריך פתיחה אני מבטיח לך לפתוח אותו, אבל תשכנע אותם באמת בצדקת הבקשה שלך.

<נמרוד הגלילי: למה הוראת שעה ל-4 שנים?

<נמרוד הגלילי: זה גם כן תקופה ארוכה.

<רון מלכה: כדי שאפשר יהיה לבחון את זה.

<רון מלכה: זה בדיוק מה שהם אמרו בדיונים הקודמים, שהם רוצים לראות איך זה מתנהל, מה מביאים לארץ.

איתן כבל: עיסאווי פריג', אתה לא יכול להגיש רביזיה בעניינם כי זה לא חלק מזה.

עיסאווי פריג': אני לא מעלה את זה לדיון.

עיסאווי פריג': יש סיכום אז זה מה שיהיה.

איתן כבל: אבנר פלור, אני מבקש לדעת, אתם עומדים מאחורי הנוסח הזה?

איתן כבל: אתה מרגיש שלם עם העניין הזה?

איתן כבל: אבנר פלור, תלך הביתה, אמרת שאתה רוצה לבדוק את זה.

איתן כבל: אם יסתבר לך אחרי שתבדוק בתוך הבית שלך, אחרי שתבדוק מול דידי רוזנפלד וחבריו, מי שירצה לתת את ההתייחסות, שבכל זאת אתה מבקש שנעשה סוג של רביזיה אז נעשה רביזיה.

איתן כבל: אני כבר אומר לכם, הרי נצטרך להתכנס בתוכנו חברי הכנסת כדי שאתן להם דיווח על המפגש שלנו ביום חמישי ואת המסקנות שלי מתוך כל התהליך.

איתן כבל: כמובן אתה תהיה במפגש.

איתן כבל: אם אדרש לעשות רביזיה על הנושא הזה, אעשה אותה.

<יורם בונן: על ההצעה של אדוני הצביעו?

איתן כבל: כן, אישרנו הארכה עד שנתיים.

<אינגריד הר אבן: רק להבהיר את מה שדובר פה בהתחלה.

<אינגריד הר אבן: אני מבינה שההצעה לא תעלה לקריאה שנייה ושלישית לפני שיוסדר עניין השמאים ומוסכי ההסדר?

איתן כבל: גברתי מוסרת לי הודעה לאחר התייעצות אצלכם?

<אינגריד הר אבן: לא.

איתן כבל: גברתי לא תכבול אותי ואני לא כובל אף אחד.

איתן כבל: אני היושב-ראש, אני אקבל את ההחלטות.

איתן כבל: תסמכי עליי.

איתן כבל: אל תקלקלו לעצמכם.

איתן כבל: תודה רבה לכם.

איתן כבל: הישיבה נעולה.